ARA: Ilbieraħ f'San Ġiljan... id-distanza soċjali qiegħda tinżamm?
Imtella' Ġunju 13, 2020 - Aġġornata 13 Ta' Ġunju, 2020 10:09am Din hija s-sitwazzjoni li żviluppat quddiem bar f'San Ġiljan tard ilbieraħ. Filmat miġbud minn persuna fuq il-post juri ċorma mdaqqsa ta' persuni mrekkna quddiem il-ħanut biex jixorbu. Minkejja li mad-daqqa t'għajn jidher li kulħadd kien qaqoċċa fi gruppi ta' mhux iktar minn sitta, l-ammont kbir ta' nies fi spazju ristrett għamilha diffiċli biex dawn iżommu d-distanza bejniethom. Filmati u ritratti li dehru fuq il-midja soċjali fl-aħħar jiem ukoll kienu juru xeni simili f'postijiet oħra ta' divertiment. Skont l-aħħar avviż legali, f'postijiet pubbliċi mhux permessi li jinġabru iktar minn 75 persuna f'attività organizzata.